**Jean-Philippe Paré** (s. 19. lokakuuta 1979 Longueuil, Québec, Kanada) on kanadalainen jääkiekkoilija, joka pelaa Ranskan Ligue Magnusin Rouen Hockey Élite 76:ssa. Hän on pelipaikaltaan keskushyökkääjä. Paré on pelannut aiemmin kotimaansa lisäksi myös Suomessa, Sveitsissä, Itävallassa ja Sloveniassa.

Ura
---

Paré pelasi vuodet 1995–2000 QMJHL-joukkue Shawinagan Cataractesissa, joka varasi hänet 39. pelaajana vuonna 1995. Paré teki siellä suhteellisen tehokasta jälkeä. Hän oli kolmannella kaudellaan 1997–1998 joukkueen kolmanneksi paras pistemies tehoilla 31+41=72. Kaudella 1998–1999 Paré voitti Cataractesin sisäisen pistepörssin tehoilla 36+67=103, jotka olivat hänen yhden kauden piste-ennätyksensä QMJHL:ssä. Hän sijoittui liigan pistepörssissä 11:nneksi ja syöttöpörssissä seitsemänneksi. Paré oli Cataractesin paras maalintekijä sekä kevään 1998 että 1999 pudotuspeleissä kolmella osumallaan, joista jälkimmäisenä keväänä hän jakoi voiton Philippe Debloisin kanssa. Viimeisellä kaudellaan 1999–2000 Paré oli tehoilla 32+60=92 joukkueen kolmanneksi paras pistemies. Vuodet 2000–2003 hän kävi Québec-Trois-Rivièresin yliopistoa.

Elokuussa 2003 Paré siirtyi try-outille Mestis-joukkue Kajaanin Hokkiin. Paré sai sopimuksen ja hän pelasi täyden 45 ottelun kauden tehoin 11+26=37. Onnistuneen kauden pelannut Paré pelasi lähinnä samassa ketjussa Jani Tuppuraisen ja Tomi Mustosen kanssa. Hän voitti joukkueen sisäisen syöttöpörssin ja sijoittui pistepörssissä toiseksi Mustosen jälkeen. Hokki palkitsi kevään 2004 päättäjäisissään Parén joukkueen parhaana hyökkääjänä.

Kaudella 2004–2005 Paré aloitti pääsarjauransa ja siirtyi Ranskan Ligue Magnusissa pelaavan Rouen Hockey Élite 76:n riveihin. Kauden 2005–2006 hän pelasi Sveitsin toiseksi korkeimmalla sarjatasolla Nationalliga B:ssä edustaen HC La Chaux-de-Fondsia ja SC Langenthalia. Kaudeksi 2006–2007 Paré siirtyi slovenialaisen HK Acroni Jesenicen joukkueeseen, joka pelasi Itävallan pääsarjaa Erste Bank Eishockey Ligaa. Hän siirtyi kaudeksi 2007–2008 saman sarjan HC TWK Innsbruckiin ja palasi taas seuraavaksi kaudeksi Jeseniceen. Joukkue pelasi myös Slovenian liigan pudotuspeleissä, jotka päättyivät mestaruuteen.

Paré siirtyi kaudeksi 2009–2010 EC Graz 99ersiin. Hän teki runkosarjan 54 ottelussa tehot 18+36=54 ja sijoittui Erste Bank Eishockey Ligan pistepörssissä 12:nneksi. Paré oli joukkueensa sisäisessä pistepörssissä kolmas. Huhtikuussa 2010 hän teki Grazin kanssa vuoden mittaisen jatkosopimuksen. Kaudeksi 2011–2012 Paré palasi Rouen Hockey Élite 76:een vuoden mittaisella sopimuksella. Hän osallistui joukkueen kanssa kauden aikana myös Continental Cupiin, jonka Rouen voitti. Paré voitti Ranskan-mestaruuden keväällä 2012.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1995–1996 | Shawinigan Cataractes | QMJHL | 68 | 16 | 19 | 35 | 8 | 6 | 0 | 1 | 1 | 0 |
| 1996–1997 | Shawinigan Cataractes | QMJHL | 56 | 13 | 25 | 38 | 32 | 7 | 3 | 3 | 6 | 2 |
| 1997–1998 | Shawinigan Cataractes | QMJHL | 70 | 31 | 41 | 72 | 48 | 6 | 3 | 1 | 4 | 4 |
| 1998–1999 | Shawinigan Cataractes | QMJHL | 69 | 36 | 67 | 103 | 72 | 6 | 3 | 5 | 8 | 6 |
| 1999–2000 | Shawinigan Cataractes | QMJHL | 72 | 32 | 60 | 92 | 99 | 13 | 6 | 13 | 19 | 8 |
| 2000–2001 | Univ. of Québec-Trois-Rivières | CIAU | 24 | 16 | 32 | 48 | 10 | - | - | - | - | - |
| 2001–2002 | Univ. of Québec-Trois-Rivières | CIS | 29 | 20 | 28 | 48 | 60 | - | - | - | - | - |
| 2002–2003 | Univ. of Québec-Trois-Rivières | CIS | 24 | 17 | 31 | 48 | 47 | - | - | - | - | - |
| 2003–2004 | Hokki | Mestis | 45 | 11 | 26 | 37 | 82 | 4 | 1 | 2 | 3 | 14 |
| 2004–2005 | Rouen Hockey Élite 76 | Ranska | 28 | 12 | 18 | 30 | 22 | 8 | 1 | 5 | 6 | 2 |
| 2005–2006 | HC La Chaux-de-Fonds | NLB | 42 | 25 | 30 | 55 | 72 | - | - | - | - | - |
|  | SC Langenthal | NLB | - | - | - | - | - | 5 | 2 | 7 | 9 | 2 |
| 2006–2007 | HK Acroni Jesenice | EBEL | 54 | 25 | 21 | 46 | 58 | - | - | - | - | - |
| 2007–2008 | HC TWK Innsbruck | EBEL | 41 | 13 | 33 | 46 | 32 | 3 | 2 | 0 | 2 | 2 |
| 2008–2009 | HK Acroni Jesenice | EBEL | 54 | 21 | 22 | 43 | 59 | 4 | 2 | 2 | 4 | 38 |
|  | HK Acroni Jesenice | Slovenia | - | - | - | - | - | 6 | 0 | 3 | 3 | 2 |
| 2009–2010 | EC Graz 99ers | EBEL | 54 | 18 | 36 | 54 | 40 | 6 | 3 | 1 | 4 | 2 |
| 2010–2011 | EC Graz 99ers | EBEL | 54 | 11 | 26 | 37 | 20 | 4 | 0 | 3 | 3 | 2 |
| 2011–2012 | Rouen Hockey Élite 76 | Ranska | 26 | 9 | 24 | 33 | 24 | 15 | 4 | 6 | 10 | 12 |
| 5 kautta | yhteensä | EBEL | 257 | 88 | 138 | 226 | 209 | 17 | 7 | 6 | 13 | 44 |
| 1 kausi | yhteensä | Mestis | 45 | 11 | 26 | 37 | 82 | 4 | 1 | 2 | 3 | 14 |

Lähteet
-------

* Jean-Philippe Paré The Internet Hockey Databasessa (englanniksi)
* Jean-Philippe Paré Eurohockey-sivustolla (englanniksi)
* Jean-Philippe Paré *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  EliteProspects
2. ↑  Hokille uusia sopimuspelaajia ja kanukkihyökkääjä testattavaksi  20.8.2003. Jatkoaika.com. Viitattu 20.4.2010.
3. ↑  Hokki sopimukseen Jean-Philippe Parén kanssa  22.9.2003. Jatkoaika.com. Viitattu 20.4.2010.
4. ↑  Moilanen, Mika: Hokki vakiinnutti paikkansa Mestis-kartalla  17.4.2004. Jatkoaika.com. Viitattu 20.4.2010.
5. ↑  Hokki julkaisi kovan tusinan sopimuksia  23.4.2004. Jatkoaika.com. Viitattu 20.4.2010. [vanhentunut linkki]
6. ↑  Hokin Jean-Phillippe Paré siirtyy Ranskaan  25.6.2004. Jatkoaika.com. Viitattu 2.1.2012.
7. ↑  Graz 99ers verlängern mit Norris und Pare  3.4.2010. Eishockey.at. Viitattu 20.4.2010. (saksaksi)
8. ↑  Le Dragon est Paré !  25.7.2011. Rouen Elite Hockey 76. Viitattu 2.1.2012. (ranskaksi)